Hotunan yadda El-Rufa'i ya kafa ya tsare don hana Kanawa shiga Kaduna
a month ago 17525 views by Naziru Dalha Taura
A yau, Juma'a, ne gwamnan jihar Kaduna, Malam Nasir El-Rufa'i, ya jagoranci tawagar jami'an gwamnatinsa domin tabbatar da dokar hana shige da fice a tsakanin jihohi.
Jama'a da dama kan yi bulaguro a ranar jajiberin Sallah domin gudanar da shagulgulan bikin Sallah tare da iyalansu.
El-Rufa'i ya jagoranci jami'an gwamnatin ne zuwa kan iyakar jihar Kano da Kaduna domin tabbatar da cewa matafiya daga Kano ba su shiga yankin jihar Kaduna ba.
A hotunan da ya wallafa ashafinsa na tuwita, El-Rufa'i ya ce ya fita faturu iyakar ne domin ganin yadda ake yi wa dokar hana shige da fice biyayya.
El-Rufa'i yayin faturu a kan iyakar Kano da Kaduna
El-Rufa'i ya kafa ya tsare a kan iyaka don hana Kanawa shiga Kaduna
A farkon makon nan ne gwamnan Kaduna, Nasir El-Rufai, ya ce shi da kansa zai fita domin tsare iyakokin Kaduna da jihar Kano a ranar Sallah domin tabbatar da cewa babu wani da ya shigo jiharsa daga Kano a yunkurinsa na dakile yaduwar cutar.
DUBA WANNAN: 'Ku taimaka ku sakeni, lafiyata kalau' - Bidiyon mai jinyar korona tana rokon NCDC
Ya jingina laifi a kan wasu jami'an tsaro marasa kishin kasa da ke karbar cin hanci a hannun matafiya su barsu su shigo jihar kamar yadda Daily Trust ta ruwaito.
Kaduna State News TodayHausa NewsJihar Kano Latest NewsKano State News TodayGwamnan Jihar Kaduna Nasir El-Rufai Latest News
10 hours ago 75043 views
an hour ago 10119 views
2 hours ago 27782 views
2 hours ago 19562 views
6 hours ago 7157 views
5 hours ago 8169 views
Buhari ya bawa majalisa da bangaren shari'a ikon cin gashin kansu a bangarorin kudi